பாடம் 24
ரோமில் பவுல்
நோக்கம்: பவுல் சிறையில் இருந்தபோதும், நற்செய்தியைப் பகிர்ந்துகொள்வதன்மூலமும் மற்றக் கிறிஸ்தவர்களைக் கவனித்துக்கொள்வதன்மூலமும் தொடர்ந்து தேவனுக்குச் சேவை செய்தான் என்பதைப் பிள்ளைகளுக்குக் கற்பித்தல்.
வேத வாசிப்பு: அப்போஸ்தலர் 28:16-30; பிலிப்பியர் 1:12-13; 2 தீமோத்தேயு 4:9-18
மனப்பாட வசனம்: பிலிப்பியர் 4:13 – “என்னைப் பெலப்படுத்துகிற கிறிஸ்துவினால் எல்லாவற்றையும் செய்ய எனக்குப் பெலனுண்டு.”
பாடத்தை நடத்துதல்
தொடக்கப் புள்ளி
உங்கள் கையில் ஒரு சிறிய வெட்டுக்காயம் இருந்தாலும் எழுதுவதும் உங்கள் வேலைகளைச் செய்வதும் கடினமாகிறது. நீங்கள் செயலிழந்தவர் போலாகி, அது ஆறும்வரை உங்கள் வேலையைச் செய்ய முடியாது.
இன்றைய போதனையின் முக்கிய குறிப்புகள்
1. படம் 24-ஐக் காட்டுங்கள். கைதியாக இருப்பது எப்படி இருக்கும் என்று உங்களுக்கு ஏதாவது எண்ணம் உண்டா? சுதந்திரமாக நடமாட முடியாமல் இருப்பது கொடுமையாயிருக்கும்.
தன் விசுவாசத்தின் காரணமாக ரோமில் கைதியாகிவிட்டதால், பவுல் இயேசு கிறிஸ்துவைப் பற்றிப் பேசுவதை நிறுத்திவிடுவான் என்று நீங்கள் நினைத்திருக்கலாம். ஆனால் அவன் நிறுத்தவில்லை! மிகவும் கண்டிப்பாகக் காவல் காக்கப்பட்டபோதும், பவுல் தொடர்ந்து இயேசுவைப் பற்றிப் பேசினான். பேரரசரின் காவலர்களுக்குச் சாட்சி கொடுக்க இந்த வாய்ப்பைப் பயன்படுத்தினான். பல வீரர்கள் முறைவைத்துப் பவுலைக் காவல் காக்க வேண்டியிருந்தது; அவர்கள் எல்லாரும் இயேசுவைப் பற்றிக் கேட்டார்கள். அவர்களில் சிலர் கிறிஸ்தவர்களானார்கள் (பிலிப்பியர் 1:12-13).
2. பவுல் சிறையில் இல்லை, வீட்டுக்காவலில் இருந்தான். ஆகவே அவனால் வருகையாளர்களைச் சந்திக்க முடிந்தது (அப்போஸ்தலர் 28:16). யூதர்களும் புறஜாதியாரும் என பலர் பவுலைப் பார்க்க வந்தார்கள். சிலர் நற்செய்தியை ஏற்றுக்கொண்டார்கள்; மற்றவர்கள் நிராகரித்தார்கள் (28:23-24, 30-31).
3. பவுல் சிறையிலிருந்தே கிறிஸ்தவ சபைகளுக்குக் கடிதங்களையும் எழுதினான். எபேசியர், கொலோசெயர், பிலிப்பியர், பிலேமோன், 1 மற்றும் 2 தீமோத்தேயு, தீத்து ஆகிய வேதாகம நூல்கள் எல்லாம் பவுல் ரோமில் கைதியாக இருந்தபோது எழுதிய கடிதங்களே. இன்று இந்த எழுத்துக்கள் உலகெங்குமுள்ள கிறிஸ்தவர்களுக்கு மிக முக்கியமானவை.
4. நற்செய்தியின் நிமித்தம் பவுல் பல கஷ்டங்களை அனுபவித்தான்; ஆனால் கர்த்தருடைய அன்பைவிட்டு நம்மை எதுவும் பிரிக்க முடியாது என்பதைத் தானே அனுபவித்து அறிந்தான். பாடம் 23-ன் மனப்பாட வசனத்தை வகுப்பினர் எல்லாரும் சேர்ந்து சொல்லட்டும். ரோமில் சுமார் இரண்டு ஆண்டுகள் வீட்டுக்காவலில் இருந்த பின், கிறிஸ்தவர்கள் துன்புறுத்தப்பட்டார்கள். தங்கள் உயிரை இழந்தவர்களில் பவுலும் ஒருவன். தேவனுடைய உண்மையுள்ள ஊழியனாக, தன் கர்த்தராகிய இயேசுவுடன் என்றென்றும் வாழ்வேன் என்று அவன் அறிந்திருந்தான்.
கதைக்கு நமது பதிலளிப்பு
கர்த்தராகிய இயேசுவைத் தன் இரட்சகராக ஏற்றுக்கொண்டு, பரிசுத்த ஆவியின் வல்லமையில் தேவனுக்கு உண்மையாகச் சேவை செய்கிறவர் எவரும் நித்திய ஜீவன் என்னும் வரத்தைப் பெறுகிறார்; பவுலைப் போலவே எல்லாச் சூழ்நிலைகளிலும் மகிழ்ச்சியாயிருக்க முடியும்.
மனப்பாட வசனத்தைப் பதிய வைத்தல்
பிள்ளைகள் வசனத்தைக் கற்றுக்கொள்ளும்போது, பிலிப்பியர் 4:13-ஐ அவர்கள் பார்க்கும்படி காட்டுங்கள் அல்லது உயர்த்திப் பிடியுங்கள்.
பிலிப்பியர் 4:13 – “என்னைப் பெலப்படுத்துகிற கிறிஸ்துவினால் எல்லாவற்றையும் செய்ய எனக்குப் பெலனுண்டு.”
